I perioden fra 1991 til 2007 kommenterede Rytter alle AaBs kampe med undtagelse af to, og han var ligeledes fast kommentator, da Radio ANR i en årrække i 90'erne sendte direkte fra travløb på Aalborg Væddeløbsbane. Ved væddeløbsbanen er vores reportere Mogens Jørgensen og Robert Bedsted klar til at fortælle gode historier - og måske også give staldtips. På søndag er der i alt 11 travløb på programmet på Aalborg Væddeløbsbane. Og det syvende løb er noget ganske særligt. - Hovedbegivenheden er det syvende løb, som er Grand Circle for treårige hopper, det er de bedste treårige heste, der mødes, siger Michael Korfitsen, direktør for Aalborg Væddeløbsbane. På TV2 Nord Salto starter vi med at sende klokken 14.30, og sender frem til 17.30. Du kan følge med i dit tv. Se traileren for søndagens trav-udsendelse

Opsummering:
TV2 Nord sender direkte fra væddeløbsbanen i Aalborg på søndag den 1. november. Hans Peter Rytter er kommentator, og vil sidde sammen med vores vært Hans-Christian Lauritzen i studiet klar til at give dig tre timers tv om trav.